**LĪGUMS Nr.VASSI L \_\_/\_\_**

**par kurināmā testēšanu**

Rīgā 201\_. gada “\_\_“\_\_\_\_\_\_\_\_\_\_

**Rīgas Tehniskā universitāte** (turpmāk – Izpildītājs), tās zinātņu prorektora Tāļa Juhnas personā, kurš rīkojas uz Rīgas Tehniskā universitātes Satversmes un rektora rīkojuma par paraksta tiesībām pamata, un

**SIA \_\_\_\_\_\_\_\_\_\_\_\_** (turpmāk – Pasūtītājs), tās valdes locekļa \_\_\_\_\_\_\_ \_\_\_\_\_\_\_\_ personā, kurš rīkojas uz statūtu pamata,

turpmāk Izpildītājs un Pasūtītājs kopā saukti – Puses, bet katrs atsevišķi arī Puse,

noslēdz šāda satura līgumu (turpmāk – Līgums)

# Līguma priekšmets

* 1. Pasūtītājs pasūta un Izpildītājs apņemas sniegt Pasūtītājam cietā biokurināmā analīžu veikšanas pakalpojumus (turpmāk – Darbs). Pasūtītājs apņemas Izpildītājam par Darbu samaksāt Līgumā noteikto samaksu atbilstoši Līguma nosacījumiem.
	2. Izpildītājs Darbu veic, ievērojot Pasūtītāja pasūtījumu un Tāmi (1.pielikums).
	3. Līgumā netiek noteikts veicamo Darbu skaits un apjoms, Izpildītājs veic Pasūtītājam faktiski nepieciešamo Darbu skaitu un apjomu.

# Darba nodošanas un pieņemšanas kārtība

* 1. Lai Pasūtītājs pasūtītu Darbu Līguma ietvaros, Pasūtītājam uz e-pasta adresi vides.laboratorija@rtu.lv ir jānosūta Izpildītajam e-pasts ar atsauci uz Līgumu, norādot konkrētu Darba uzdevumu un vēlamo Darba Izpildes termiņu. Papildus Puses elektroniski vienojas par iespējamo kurināmā paraugu piegādes laiku vai Izpildītāja pārstāvju ierašanās Pasūtītāja objektā laiku, ja tas ir nepieciešams Darba izpildei.
	2. Uzskatāms, ka Izpildītājs ir pieņēmis Darbu un tā termiņus, pēc tam, kad Izpildītājs ir nosūtījis Pasūtītājam apstiprinājuma e-pastu. Izpildītājam ir tiesības pabeigt Darbu pirms noteiktā termiņa.
	3. Izpildītājs apstiprina piekrišanu Darba uzsākšanai, kā arī nodod Darbu Pasūtītājam pēc tā pabeigšanas, nosūtot analīžu rezultātus un rēķinu par Darbu elektroniski uz Pasūtītāja e-pasta adresi: -----------@------------- .Pasūtītājs komunikāciju uz šajā punktā minēto(‑ajām) e-pasta adresi(-ēm) atzīst sev par saistošu.
	4. Izpildītājs pēc pieprasījuma izsniedz Pasūtītajam veikto analīžu rezultātu sertifikāta versiju ar Izpildītāja zinātniskā personāla pārstāvja pašrocīgu parakstu.

# Līguma termiņš un izpildes kārtība

* 1. Ja Puses ir vienojušās, ka Darba izpildei ir nepieciešama kurināmā paraugu piegāde Izpildītājam, Pasūtītājs par saviem līdzekļiem nodrošina kurināmā paraugu ņemšanu un nogādāšanu Izpildītājam šādā adresē: Āzenes 12/1, 616.kabinets.
	2. Darba veikšanai izmantotie kurināmā paraugi netiek atdoti Pasūtītājam
	3. Ja Pasūtītājs kavē kurināmā paraugu piegādes termiņu vai nav nodrošinājis Izpildītāja pārstāvju piekļuvi Pasūtītāja objektam Pušu norunātajā laikā, vai ir piegādājis nepietiekamu kurināmā paraugu apjomu, Izpildītājam ir tiesības pagarināt Darba izpildes termiņu par šāda kavējuma laiku vai līdz pietiekama apjoma paraugu piegādei. Izpildītājam ir tiesības arī pieprasīt papildus samaksu par atkārtotu izbraukumu uz Pasūtītāja objektu, ja Pasūtītājs nav nodrošinājis Izpildītāja pārstāvju piekļuvi Pasūtītāja objektam Pušu norunātajā laikā.

# Darba apmaksa un norēķinu kārtība

* 1. Par Darbu Pasūtītājs kopā samaksā Izpildītājam summu atbilstoši veikto Darbu skaitam, apjomam un izmaksām (atbilstoši Tāmei).
	2. Izpildītājs sagatavo rēķinu(-us) atbilstoši Tāmei un faktiski veiktajam Darbu skaitam un apjomam un ar e-pasta starpniecību nosūta rēķinu uz 2.3.punktā norādīto Pasūtītāja e-pasta adresi. Puses vienojas, ka rēķins ir sagatavots elektroniski un derīgs bez paraksta.
	3. Darba apmaksu Pasūtītājs veic, pamatojoties uz Izpildītāja izsūtīto rēķinu(-iem), ar pārskaitījumu uz Izpildītāja norādīto norēķinu kontu.
	4. Samaksu par veikto Darbu(-iem) Pasūtītājs veic rēķinā norādītajā apmaksas termiņā.

# Citi nosacījumi

* 1. Izpildītājs var publicēt Darba rezultātus ar Pasūtītāja atļauju
	2. Puses publicitātes nolūkos drīkst izmantot Līguma esamības faktu, informējot sabiedrību par Pasūtītāja un Izpildītāja sadarbību un sadarbības virzieniem.
	3. Gadījumā, ja ir nepieciešamas izmaiņas Darba uzdevumā un/vai Tāmē, Puses vienojas par nepieciešamo grozījumu veikšanu Līgumā.
	4. Ja Līguma izpildes laikā rodas nepārvaramas varas apstākļi, tādi kā dabas katastrofas, karš, jebkuras militāras akcijas, valsts pārvaldes institūciju rīkojumi, lēmumi vai aizliegumi, masu nemieri vai citi ārkārtēji apstākļi, kurus Puses nevarēja paredzēt un novērst ar saviem spēkiem un līdzekļiem, Līguma saistību izpildes laiks un citi termiņi pagarinās par periodu, kurā pastāv nepārvaramas varas radītie apstākļi. Puses šādā gadījumā nenes atbildību par Līguma saistību neizpildi laika periodā, kurā norisinās nepārvaramas varas apstākļi.
	5. Ja nepārvaramas varas apstākļi pastāv ilgāk nekā četrus mēnešus, jebkura Puse var vienpusēji atkāpties no Līguma, par to rakstveidā paziņojot otrai Pusei.
	6. Ja Līguma izpildes sakarā Pusēm rodas kādi strīdi vai domstarpības, Puses tos vispirms risina sarunu ceļā, ja sarunu ceļā vienošanos neizdodas panākt, tad strīdi vai domstarpības risināmi tiesas ceļā saskaņā ar Latvijas Republikas normatīvajiem aktiem.
	7. Visi Līguma pielikumi ir neatņemamas Līguma sastāvdaļas.
	8. Visi Līguma labojumi, grozījumi un papildinājumi noformējami rakstveidā, Pusēm par to vienojoties, un pievienojami Līgumam, kā tā pielikumi.
	9. Katrai no Pusēm ir pienākums nekavējoties rakstveidā paziņot otrai Pusei par savas adreses, pilnvaroto pārstāvju vai citu rekvizītu maiņu.
	10. Līgums stājas spēkā ar tā abpusējas parakstīšanas brīdi un ir spēkā 3 (trīs) gadus. Līguma darbības laikā uzņemtās saistības ir spēkā līdz to pilnīgai izpildei. Jebkurai no Pusēm ir tiesības vienpusēji atkāpties no Līguma pirms termiņa, vismaz 20 (divdesmit) dienas iepriekš par to rakstveidā paziņojot otrai Pusei.
	11. Līgums sagatavots uz \_\_ lapām (ieskaitot pielikumus) divos identiskos eksemplāros, pa vienam eksemplāram katrai Pusei, abiem eksemplāriem ir vienāds juridiskais spēks.

# Pušu paraksti un rekvizīti:

|  |  |
| --- | --- |
| **IZPILDĪTĀJS:** | **PASŪTĪTĀJS:** |
| Rīgas Tehniskā universitāteJur. adrese: Kaļķu ielā 1, Rīgā, LV-1658Reģ. Nr.: 90000068977Valsts kaseKonta Nr.: LV96TREL915101R000000Zinātņu prorektors:\_\_\_\_\_\_\_\_\_\_\_\_\_\_\_ /Tālis Juhna/\_\_\_.\_\_\_.201\_. | SIA “\_\_\_\_\_\_”Jur. adrese: \_\_\_\_\_\_\_\_ iela 1, Rīga, LV-1010Reģ. Nr.: \_\_\_\_\_\_\_\_\_\_\_\_Banka: \_\_\_\_\_\_\_\_\_ Konta Nr.: LV\_\_\_\_\_\_\_\_\_\_\_\_\_\_\_\_Valdes loceklis:\_\_\_\_\_\_\_\_\_\_\_\_\_\_\_\_ / \_\_\_\_\_\_\_\_\_/\_\_\_.\_\_\_.201\_. |

1.pielikums

201\_. gada „\_\_”\_\_\_\_\_\_\_ līgumam Nr. VASSI L \_\_/\_\_

**Tāme**

|  |  |  |  |
| --- | --- | --- | --- |
| **CIETĀ BIOKURINĀMĀ ANALĪZES** | **EUR bez PVN** | **PVN 21%** | **EUR ar PVN** |
| Parauga sagatavošana | 19.23 | 4.04 | 23.27 |
| Kopējais mitruma saturs (1) | 17.85 | 3.75 | 21.60 |
| Pelnu saturs sausai masai (550 °C) (1;2) | 19.58 | 4.12 | 23.70 |
| Sadegšanas siltums (augstākais un zemākais) (1;2) | 41.55 | 8.73 | 50.28 |
| Smalknes saturs (< 3,15 mm) | 25.01 | 5.26 | 30.27 |
| Granulu mehāniskā ilgizturība (2) | 10.39 | 2.19 | 12.58 |
| Tilpumblīvums (2) | 10.39 | 2.19 | 12.58 |
| Pelnu kušanas temperatūra (iekļaujot pelnu iegūšanu) (1) | 75.13 | 15.78 | 90.91 |

(1) Nepieciešams veikt Parauga sagatavošanu; maksa par parauga sagatavošanu tiek piemērota vienreiz vienam paraugam

(2) Rezultāta noteikšanai nepieciešams veikt parauga kopējā mitruma analīzi

**Pušu paraksti un rekvizīti:**

|  |  |
| --- | --- |
| **IZPILDĪTĀJS:** | **PASŪTĪTĀJS:** |
| Rīgas Tehniskā universitāteJur. adrese: Kaļķu ielā 1, Rīgā, LV-1658Reģ. Nr.: 90000068977Valsts kaseKonta Nr.: LV96TREL915101R000000Zinātņu prorektors:\_\_\_\_\_\_\_\_\_\_\_\_\_\_\_ /Tālis Juhna/\_\_\_.\_\_\_.201\_. | SIA “\_\_\_\_\_\_”Jur. adrese: \_\_\_\_\_\_\_\_ iela 1, Rīga, LV-1010Reģ. Nr.: \_\_\_\_\_\_\_\_\_\_\_\_Banka: \_\_\_\_\_\_\_\_\_ Konta Nr.: LV\_\_\_\_\_\_\_\_\_\_\_\_\_\_\_\_Valdes loceklis:\_\_\_\_\_\_\_\_\_\_\_\_\_\_\_\_ / \_\_\_\_\_\_\_\_\_/\_\_\_.\_\_\_.201\_. |